recursal/SuperWikiNEXT-32B huggingface dataset:
לונכורה מהמין Lonchura nigriceps ניזונה מפרח לנטנה.
איגואנת המדבר ניזונה מפרח.
**אוכלי פרחים** (אנגלית: **Florivore**) הם בעלי חיים צמחוניים הניזונים מפרחים של צמחים שונים. מינים אלה אינם מסתמכים על האכלה זו ורובם הגדול ניזונים מסוגים נוספים של אכילת צמחים:

* אוכלי עלים (*Folivore*) - מינים הניזונים מעלי עצים ועשבים.
* יונקי צוף (*Nectarivory*) - מינים הניזונים מהצוף אשר מפריש הפרח בתמורה להאבקה.
* אוכלי אבקה (*Palynivory*) - מינים כמו דבורים הניזונים מהאבקה של הפרחים.
* אוכלי פירות (*Frugivore*) - מינים הניזונים מפירות שונים של הצמחים, לעיתים רבות בתמורה להפצת הפרי.

באופן כללי הפרחים הם רכיב קטן של הצמח הדומה לעלה, ולמעט חלקי הצוף והאבקה אינם טעימים או אכילים. למרות זאת הם רכים והם חסרי רעלים בהם מאחר שמטרתם למשוך בעלי חיים לקרבם. מספר צמחים מתגוננים מאוכלי פרחים מזיקים באמצעות "שומרי ראש" יונקי צוף כמו דבורים, צופיות או קוליבריים המגרשים כל אורח זר (כדי לשמור לעצמם את הצוף).

חלק מהמינים האוכלים פרחים בטבע בעלי מאפיינים לאכילה של חלקי צמחים נוספים כמו קליפות עץ, שורשים וכו'. מינים רבים מהרשימה הם גם אוכלי כל ויגוונו בחרקים קטנים.

דוגמאות
-------

מינים אלה אינם ניזונים באופן רשמי מהפרחים אלא ממאכלים נוספים אך מבין המינים שנצפו ניזונים בצורה זו ישנם את מרבית התוכאים למיניהם (לוריים, קקדואיים, דררות, תוכונים, ארות ונסטורים), קוליבריים וצופיתיים השותים את הצוף ולעיתים גם אוכלים חלק מהפרח עצמו, טוראקיים, טוקניים וכמה ציפורי שיר כמו פרושיים, אסטרילדיים, פזאיים ודרוריים שונים. גם אווזים ופסיונים יגוונו בפרחי קרקע.

מינים נוספים שיאכלו פרחים הם מכרסמים רבים, פרימטים שונים, דובים, ראקוניים וכיסאים שונים. מינים צמחוניים כמו איילים או אנטילופות וכן חזירי בר ילעסו פרחים הגדלים על הקרקע או שנפלו מהעצים. מבין הזוחלים נצפו איגואנה מצויצת וצבים יבשתיים לוחכים פרחים. צמחי מים בעלי פרחים יאכלו בידי ההיפופוטם, הקפיבארה ואייל קורא ואף בידי תחשי נהרות או דגים שונים.

חסרי חוליות רבים יגוונו עם אכילת עלים ואבקה גם באכילת פרחים שונים, ביניהם חגבאים, פשפשאים שונים, נמלים, דבורים וצרעות, רכיכות כמו חלזון הגינה ורבי רגליים.

גם האדם אוכל פרחים. ניתן לאכול למשל פרחי חרדל, אמנון ותמר, כליל החורש, כובע הנזיר ועוד. ירקות שונים דוגמת כרובית וברוקולי הם פרחים מבחינה בוטנית.

הערות שוליים
------------

1. ↑  Minden Pictures, Minden Pictures stock photos - Galapagos Land Iguana (Conolophus subcristatus) feeding on Moss Rose (Portulaca sp) flowers during brief rainy season,... Minden Pictures (באנגלית)
2. ↑  Images with Heart | Tortoise eating dandelion, www.imageswithheart.org (באנגלית) (ארכיון)

| התנהגויות אכילה בעולם החי |
| --- |
| אוכלי בשר (היפרקרניבורים • מסוקרניבורים • היפוקרניבורים) | אוכלי חרקים • אוכלי נמלים • אוכלי דגים • אוכלי עופות • אוכלי רכיכות • אוכלי תולעים • אוכלי נחשים • אוכלי ביצים • אוכלי אדם • קניבלים • אוכלי נבלות • אוכלי קשקשת • מוצצי דם • הרג עודף |  |
| אוכלי צמחים | לוחכי עשב • לוחכי עלים • אוכלי פירות • אוכלי עלים • אוכלי פרחים • אוכלי זרעים • יונקי צוף • אוכלי אצות • אוכלי עצה |
| אחר | אוכלי כול • חומסנים • מתקפת זלילה • אוכלי צואה • אוכלי פלנקטון • אוכלי פטריות • אוכלי רקבובית • ניזוני קרקעית |
**רותי אלאל** (נולדה ב-22 בינואר 1966) היא זמרת-יוצרת, מאיירת ואנימטורית ישראלית. משמשת מנהלת אישית של קורין אלאל (לה היא נשואה) ושימשה מנהלת אישית של אלונה דניאל.

ביוגרפיה
--------

פרק זה לוקה בחסר. אנא תרמו לוויקיפדיה והשלימו אותו. 
אלאל הנחתה פינה בתוכנית הטלוויזיה זומביט, בטלוויזיה חינוכית, ועבדה בערוץ 2.

בשנת 2010 הוציאה ספר פרוזה בשם "חוף מבטחים", בעריכת אמנון ז'קונט, ובהוצאת אופיר ביכורים.

עסקה בעבר באנימציה ובאיור.

ניהלה במשך שלוש שנים את מחלקת ההפקה בהוצאת אופיר ביכורים. כיום עוסקת בעריכת ספרים (עריכה לשונית ועריכת תוכן) סופרת צללים ומלוות-כתיבה.

בין הספרים שערכה: "דלינדה", מאת דלינדה בכור חדד.

קריירה בתחום המוזיקה
--------------------

כתבה את השיר "אמסטרדם", שנכלל באופרת הרוק "צבעוני שחור" ובאלבום "צבעוני שחור - הזיית רוק מאת רון סלונים ואיל פארן", שהוציאה להקת "צבעוני שחור" ב-1995.

לאחר שנתיים התפרסמה כזמרת בשם הבמה "פארן" (שהיה שם משפחתה כשהייתה נשואה לאיל פארן), וב-1997 הוציאה את אלבומה היחיד "היערות המתוקים" (בהוצאת הד ארצי ובהפקת שלומי ברכה), שבו נכלל השיר "אמסטרדם" בלחן שונה ומילים חדשות (יחד עם אלונה דניאל).

בשנת 1998 כתבה את המילים לשיר הנושא של התוכנית סוד התפוח, ששודרה בערוץ הילדים. השיר הולחן על ידי צוף פילוסוף ובוצע על ידי מנחת התוכנית, אפרת רייטן. לאלבומה של קורין אלאל "פשוט כל כך" שראה אור בשנת 2008 כתבה את השיר "תודה", שהולחן על ידי קורין.

חיים אישיים
-----------

הייתה נשואה ליוצר ולגיטריסט, איל פארן.

ב-2014 נישאה לקורין אלאל ביולי 2017 נפרדו השתיים אחרי שמונה עשרה שנות זוגיות. לאחר שנתיים שבו השתיים לחיי זוגיות. השתיים מתגוררות במושב גנות ומגדלות את שני בניהן, שנולדו לרותי.

קישורים חיצוניים
----------------

ויקישיתוף מדיה וקבצים בנושא **רותי אלאל** בוויקישיתוף
* 

* רותי אלאל, ברשת החברתית פייסבוק

* רותי אלאל, ברשת החברתית אינסטגרם

* רותי אלאל, באתר שירונט

* רותי אלאל, באתר Discogs (באנגלית)
* רותי אלאל, הרגע בו חוויתי התקף לב ולא שמתי לב, באתר סלונה, 29 באפריל 2018
* רותי אלאל שרה את "עוצמת עיניים" מתוך אלבומה "היערות המתוקים", באתר יוטיוב
* רותי אלאל (1966-), דף שער בספרייה הלאומית

הערות שוליים
------------

1. ↑  רותי אלאל יחד עם קורין אלעל, מספרת על ספרה "חוף מבטחים", במבט לחדשות, 2011, דרך אתר יוטיוב
2. ↑  שי ארזואן‏, קול כלה וקול כלה: קורין אלאל התחתנה, באתר וואלה!‏, 11 ביוני 2014
3. ↑  יפעת הללי אברהם, ‏קורין אלאל ורותי נפרדו אחרי 18 שנות וגיות, באתר ‏מאקו‏, 26 ביולי 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312420405171
* LCCN: no2010204136
* VIAF: 160671703
* WorldCat (עם VIAF): 160671703

 |
**אגאו מדר**
(למפת אתיופיה מוגדלת)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**אגאו מדר**אגאו מדר**(למפת אתיופיה רגילה)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**אגאו מדר**אגאו מדר**
**אגאו מדר** (בגעז: አገው ምድር, תרגום: "ארץ האגאו") אזור בצפון אתיופיה שרוב תושביו הם אגאו. 

אחת מההשערות היא שזהו האזור אשר מוזכר אצל קוסמוס אינדיקופלוסטס במאה ה-6 בשם "אגאו".

האגאו החיים באזור ובאזור השכן מתקל רואים את מוצאם משבעה אחים שהגיעו מאזורי לסתה וסוקוטה ואשר ייסדו את "שבעת בתי האגאו". לפי מסורת זו, האחים היגרו לאזור תחת הנהגתו של הקיסר המודח קאדוס חארב שהוא גם אביהם.

האזור, בשמו הנוכחי מוזכר לראשונה אצל נזיר אתיופי נוצרי מהמאה ה-14 שהגיע לעשות נפשות במקומיים. במרוצות המאות ה-16 וה-17 השתלטו האתיופים על האזור ונוצרו קהילות נוצריות מקומיות. בשלהי המאה ה-17 האזור היה למקום שממנו יצאו מערכות צבאיות כנגד השנקלה ובמאה ה-19 שימש כבסיס תמיכה לקאסה היילו.

במאה ה-20 האזור נכלל בתוך מחוז גוג'ם וכיום רוב שטחו של האזור כלול בתוך מחוז אגאו אוי שבאמהרה.

לקריאה נוספת
------------

* James Quirin, "Agäw Mədər" in Siegbert Uhlig (Editor), **Encyclopaedia Aethiopica: A-C**, Otto Harrassowitz Verlag, 2003, ISBN 3447047461, p. 143-144
* Taddesse Tamrat, "Process of Ethnic Interaction and Integration in Ethiopian History: The Case of the Agaw", **The Journal of African History**, Vol. 29, No. 1, Special Issue in Honour of Roland Oliver, 1988, pp. 5-18

הערות שוליים
------------

1. ↑  J.W. McCrindle (Editor), Cosmas Indicopleustes, **The Christian Topography of Cosmas, an Egyptian Monk - Translated from the Greek, and Edited with Notes and Introduction**, Cambridge University Press, 2010, ISBN 1108012957, p. 52
2. ↑  Taddesse Tamrat, "Process of Ethnic Interaction and Integration in Ethiopian History: The Case of the Agaw", **The Journal of African History**, Vol. 29, No. 1, Special Issue in Honour of Roland Oliver, 1988, p. 11
3. ↑  James Quirin, "Agäw Mədər" in Siegbert Uhlig (Editor), **Encyclopaedia Aethiopica: A-C**, Otto Harrassowitz Verlag, 2003, ISBN 3447047461, p. 144
**פיודור ויקטורוביץ' וינברג** (ברוסית: **Фёдор Викторович Винберг**; ‏27 ביוני 1868 – 14 בפברואר 1927) היה קצין בצבא הצאר במלחמת העולם הראשונה, מו"ל ועיתונאי, שנמלט לגרמניה לאחר מהפכת אוקטובר. פרסומיו עסקו כמעט אך ורק בתעמולה אנטישמית קיצונית, הוא היה הראשון שפרסם את הפרוטוקולים של זקני ציון בגרמנית והיה הראשון שהטיף בגלוי לרצח עם כולל של העם היהודי.

ביוגרפיה
--------

וינברג נולד בקייב למשפחה בעלת שורשים גרמניים. אביו, ויקטור פיודורוביץ' וינברג, היה גנרל. ב-1893 הצטרף לצבא וב-1911 הועלה לדרגת קולונל. לפני מלחמת העולם הראשונה היה פעיל בתנועה הימנית הקיצונית "ברית העם הרוסי" והיה אחראי על פרסומיה. במלחמה היה קצין בגדוד הפרשים הבלטיים ולאחר מהפכת פברואר (1917) עזב את הצבא. לאחר מהפכת אוקטובר נכלא על ידי הבולשביקים באשמת בגידה בממשלת המעבר הרוסית. הוא נכלא, שוחרר ב-1918, הצטרף לצבא הלבן ועבר לגרמניה. ב-1919 היה כבר חלק מקהילת הגולים הרוסים בברלין.

לאחר מלחמת העולם הראשונה ומהפכת אוקטובר הקומוניסטית ברוסיה, זרמו לגרמניה בכלל ולברלין בפרט עשרות אלפי גולים רוסים, ימנים, בני אצולה ומלוכנים שנמלטו מפני רדיפות הקומוניסטים. עבור קבוצה זו הייתה מהפכת אוקטובר חלק ממזימה יהודית. וינברג החל להוציא בברלין כתב עת ברוסית בשם "קרן אור" (Луч света) ועיתון גרמני-רוסי בשם "פריזיב" (Prizyv). בעיתון זה פרסם קטעים מן הפרוטוקולים של זקני ציון בגרמנית כטיעון בעד הצעתו המפורשת שיש להשמיד את כל היהודים. באווירה ששלטה אז בגרמניה, בעיקר בקרב החיילים המשוחררים והימין, היוו הפרוטוקולים הסבר סביר לתבוסתה הבלתי-מתקבלת-על-הדעת של גרמניה ותדלקו את "אגדת תקיעת הסכין בגב". בשנת 1920 הביא וינברג, יחד עם גרמני-בלטי בשם לודוויג מילר פון האוזן, את הספר המלא של הפרוטוקולים לדפוס בגרמניה ומכר מיד 100,000 עותקים, עד 1933 נמכרו בגרמניה יותר משלושים מהדורות של הספר והוא נפוץ במאות-אלפי עותקים. אחד המושפעים העיקריים מהפרוטוקולים היה האידאולוג הנאצי אלפרד רוזנברג, שהשפיע על תפיסת עולמו של אדולף היטלר. 

עקב מעורבותו של וינברג ושל שאר אנשי "פריזיב" בפוטש של קאפ, נאלץ וינברג לעזוב את ברלין ועבר למינכן. במינכן הכיר אישית את אדולף היטלר ואלפרד רוזנברג והוציא את חיבורו האנטישמי, האנטי-קומוניסטי והמלוכני "הדרך אל הצלב" (ברוסית: Крестный путь, בגרמנית: ויה דולורוזה). ב-1922 נחשד בשותפות לרצח ולדימיר דימיטרייביץ' נבוקוב, אביו של ולדימיר נבוקוב ונמלט לפריז, שם מת ב-1927.

לקריאה נוספת
------------

* אוטו פרידריך, **לפני המבול, ברלין 1933-1918**, ירושלים: הוצאת כרמל, 2010 עמ' 96-97
* טום רייס, **האוריינטליסט** עמ' 228-233, כתר ספרים, 2007.

קישורים חיצוניים
----------------

* הקשר "הרוסי" של היטלר, השפעת המהגרים הרוסים-לבנים על האידאולוגיה הנאצית 1917-1923 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 126475822
* ISNI: 0000 0000 6146 9583
* LCCN: n85192502
* NKC: js2010612576
* SUDOC: 190028866
* VIAF: 33438014
* WorldCat: viaf-33438014

 |
**כיבוש איזמאיל** היה אירוע מרכזי במהלך המלחמה העות'מאנית-רוסית (1787–1792). הוא הסתיים ב-22 בדצמבר 1790.

רקע
---

מצודת איזמאיל הייתה ממוקמת במקום אסטרטגי בשפך נהר הדנובה. בקרבת העיר עברו מספר דרכים בעלות חשיבות רבה. כיבוש העיר היה מאפשר לרוסים להתקדם דרומה לשטחי רומניה. לקראת המלחמה העות'מאנים חיזקו מאוד את הביצורים במקום. לפני החומות נבנה חפיר ועל החומות הוצבו 260 תותחים. חיל המצב של המצודה כלל 35 אלף חיילים. הסולטאן העות'מאני זעם על נפילת מספר מצודות במהלך המלחמה ולכן הוציא צו שלפיו במידה ותיפול איזמאיל, יוצאו כל החיילים שהיו בה להורג.

כבר במחצית 1790 נתן גריגורי פוטיומקין פקודה להתחיל במצור על המצודה. ב-26 בנובמבר החליט מפקד הכוח הרוסי במקום על הפסקת המצור בשל החורף המתקרב. פוטיומקין לא אישר את הפסקת המצור ופקד על אלכסנדר סובורוב לעזוב את היחידה שהייתה בפיקודו ולקחת את הפיקוד על הכוחות שהיו סביב המצודה. ב-2 בדצמבר הגיע סובורוב למקום, החזיר את כל הכוחות וחידש את המצור. לאחר שישה ימים בהם עשה הכנות לכיבוש המצודה הוא שלח אולטימטום למפקד העות'מאני במקום. המפקד העות'מאני ענה ש"המצודה תיפול לידי הרוסים רק לאחר שהשמיים יפלו על הארץ". בהתייעצות שהתקיימה ב-9 בדצמבר הוחלט על תחילת המתקפה הגדולה ב-11 בדצמבר. סוכם על חלוקת הכוח התוקף למספר טורים תוך השארת הפרשים בעתודה.

מהלך הכיבוש
-----------

המתקפה אמורה הייתה להתחיל בחמש בבוקר במטרה לכבוש את הביצורים הקדמיים עוד לפני זריחת השמש. בבוקר ה-21 בדצמבר 1790 החלו תותחי הכוח הרוסי היבשתי וספינות של הצי בהפגזה עזה. הירי נמשך כ-24 שעות והסתיים רק שעתיים לפני המתקפה הגדולה. 

המתקפה היבשתית החלה כמתוכנן. לקראת 6 בבוקר הושגה התקדמות משמעותית והרוסים אף הצליחו לכבוש אחד משערי המצודה. בקצה השני של העיר, הצליח כוח בפיקודו של קוטוזוב לכבוש את הביצורים הקדמיים והתקדם לשערי המצודה. 

בשבע בבוקר הצליח הצי הרוסי להנחית כוחות נוספים בקרבת המצודה. למרות התנגדות עזה, הצליח כוח הנחתים להתקדם ולכבוש את הביצורים הקדמיים.

עם אור הבוקר התברר שכל הביצורים הקדמיים נכבשו וכוחות החלו להתקדם לחלקים המרכזיים של המצודה. קרבות רחוב עזים נמשכו עד לאחת עשרה בבוקר. במטרה לחזק את הכוח הרגלי שלחם בתוך העיר, העביר סובורוב אל תוך העיר כ-20 תותחים שתמכו בכוח בירי משמעותי. לקראת שעה אחת בצהריים נכבשה כמעט כל העיר. למרות זאת, נמשכה הלחימה. העות'מאנים אספו את הכוחות וניסו לארגן מתקפת נגד שלא הצליחה.

בהתאם להבטחת סובורוב, העיר הועברה לשליטת החיילים ואלו החלו בביזה. כתוצאה מכך נהרגו תוך מספר ימים כ-10,000 מתושבי העיר.

סיום הקרב
---------

העות'מאנים ספגו אבדות כבדות שהסתכמו בכ-26 אלף חיילים. מתוך 9,000 עות'מאנים שנפלו בשבי, כ-2,000 מתו תוך מספר ימים. הרוסים לקחו שלל כ-300 תותחים, כמות גדולה של אמצעי לחימה וספינות. 

לכיבוש העיר הייתה השלכה משמעותית על המשך המלחמה ועל תוצאות המשא ומתן לחתימת הסכם שלום בסיום המלחמה.

לניצחון זה הוקדש שיר של גברייל דרז'אבין שהיה ההמנון הלא רשמי של רוסיה עד לשנת 1816.

מפקדי הכוח הרוסי שכבש את העיר קבלו עיטורים, וגריגורי פוטיומקין קודם לדרגת גנרל-פלדמרשל.

קישורים חיצוניים
----------------

ויקישיתוף מדיה וקבצים בנושא **כיבוש איזמאיל** בוויקישיתוף
* דיווח רשמי של סובורוב לאחר הקרב (ברוסית)
**סטפן ססנון** (בצרפתית: **Stéphane Sessègnon**; נולד ב-1 ביוני 1984) הוא כדורגלן בניני המשחק בסירנס.

קריירת מועדונים
---------------

### ראשית הקריירה

ססנון התחיל את הקריירה שלו בראקי דה ל'אטלנטיק מליגת העל הבנינית. אחרי עונה אחת בקבוצה הבוגרת, ססנון חתם בקרטיי הצרפתית. את הופעת הבכורה שלו במועדון ערך במשחק הפתיחה של העונה נגד סטאד ריימס בו הפסידה קרטיי 2-1. ב-14 בינואר 2005 הבקיע את שער הבכורה שלו במועדון בניצחון 0-3 נגד גואונון.

### לה מאן

ב-19 במאי 2006 חתם בלה מאן ל-3 שנים מליגת העל. הוא ערך את הופעת הבכורה שלו בתיקו 2-2 נגד טרואה. ב-4 בנובמבר 2006 ספג כרטיס אדום במהלך המשחק נגד אוסר. שבועיים לאחר מכן, הבקיע את שער הבכורה שלו בלה מאן בתיקו 1-1 נגד סטאד רן.

### פריז סן ז'רמן

בקיץ 2008 ססנון חתם בפריז סן-ז'רמן. ב-16 באוגוסט 2008 ערך את הופעת הבכורה שלו בקבוצה בניצחון 0-1 נגד בורדו. משחק לאחר מכן הבקיע את שער הבכורה שלו בקבוצה בתיקו 1-1 נגד סושו. בחודש דצמבר נבחר לשחקן החודש בליגה.

בקיץ 2009 ססנון עורר עניין בקרב קבוצות בפרמייר ליג, אך בסופו של דבר האריך את חוזהו בפריז. בעונת 2010/2011 ססנון התקשה לקבל דקות משחק, ובינואר 2011 עזב את המועדון.

ב-29 בינואר 2011 ססנון חתם בסנדרלנד ל-3 וחצי שנים תמורת 6 מיליון פאונד. ב-1 בפברואר ערך את הופעת הבכורה שלו בסנדרלנד במשחק הליגה נגד צ'לסי.

ב-8 בפברואר 2012 הבקיע את שער הניצחון בדקה ה-113 במשחק נגד ארסנל במסגרת הסיבוב הרביעי של גביע ה-FA. ב-4 במרץ 2012 הורחק במשחק הליגה נגד ניוקאסל יונייטד לאחר ששלח מרפק לעברו של צ'ייק טיוטה. בסיום עונת 2011/2012 ססנון נבחר לשחק העונה של סנדרלנד.

ב-30 באוגוסט 2012 ססנון חתם על חוזה חדש במועדון עד 2015.

### וסט ברומיץ' אלביון

ב-2 בספטמבר 2013 ססנון חתם בוסט ברומיץ' אלביון תמורת 6 מיליון פאונד, ובכך הפך לשחקן היקר בתולדות המועדון. ב-21 בספטמבר הבקיע את שער הבכורה שלו במועדון בניצחון 0-3 נגד סנדרלנד, קבוצתו הקודמת. ב-15 במרץ 2014 הבקיע בניצחון 1-2 נגד סוונסי סיטי שהיה הניצחון הראשון שרשם פפה מל, מאמנו החדש.

### מונפלייה

ב-26 בספטמבר 2016 ססנון חזר לצרפת כאשר חתם במונפלייה לשנתיים.

בקיץ 2022 הצטרף לגוקמנקוי.

ב-1 בספטמבר 2022 ססנון חתם בסירנס מליגת העל המלטזית.

קריירה בינלאומית
----------------

ססנון ערך את הופעת הבכורה שלו בנבחרת בנין ב-6 ביוני 2004 בהפסד 1-2 לקמרון במסגרת מוקדמות מונדיאל 2006. ססנון השתתף עם הנבחרת בגביע אפריקה לאומות בשנים 2008 ו-2010.

תארים
-----

אישיים
* נבחרת העונה בליגה 1: 2008/2009
* שחקן העונה של סנדרלנד: 2012

קישורים חיצוניים
----------------

ויקישיתוף מדיה וקבצים בנושא **סטפן ססנון** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

| **נבחרת בנין – גביע אפריקה לאומות 2019** |
| --- |
| 1 פארנולה • 
2 בראזה • 
3 אדנון • 
4 אנאנה • 
5 סלומון • 
6 ורדון • 
7 ג'יגלה • 
8 אדאוטי • 
9 מונייה • 
10 פוטה • 
11 אימורו • 
12 קיקי •
13 עאדילהו • 
14 סוקו •
15 ד'אלמיידה •
16 אלאגבה •
17 ססנון •
18 סייבו •
19 סגבה-אזנקפו •
20 דוסו •
21 קוסי •
22 פאסינו •
23 קאקפו •
מאמן: דוסייר | בניןבנין |
**מיטו מקור-תער** (שם מדעי: ***Mitu tuberosum***) הוא מין עוף טרופי דרום-אמריקאי אשר חי ביער האמזונאס שלצידיו הדרומיים של נהר האמזונאס. עוף זה שוכן קרקע הנע בחבורות קטנות והוא בעל אוכלוסייה יציבה יחסית.

מאפיינים
--------

אורכו של המיטו 83–89 ס"מ ומשקלו 2,500–3,800 גרם בממוצע בזכרים ו-2,320 גרם בממוצע בנקבות אך בניגוד למיני ההוקו הוא חסר דו-צורתיות זוויגית ושני הזוויגים בעלי צבע דומה. הוא בעל כסות נוצות שחורות עם זנב ארוך בעל קצוות לבנים, כנפיים בעלות חלק חיצוניים כחול-כהה, מקור אדמדם גדול עם בליטה גדולה ועיניים קטנות. הראש קטן והרגליים ארוכות וורודות והמיטו בעל קנה נשיפה צר שאיתו הוא משמיע קולות רמים כדי למשוך נקבות. עוף זה מעדיף לנוע על הקרקע אך יעופף בעת סכנה.

המיטו חי בביצות וביערות הגשם האמזוניים של ברזיל, קולומביה, בוליביה ופרו. הוא אוכל כל הניזון ממיני זרעים, חרקים אך להוט אחרי פירות שמפילים קופי קפוצ'ין או סנאים. העוף מקנן על הקרקע בין השיחים ובקן הנקבה מטילה 2 ביצים לבנות הבוקעות תוך 30 יום. שני בני הזוג שומרים על האפרוחים מטורפים עד לבגרות.

קישורים חיצוניים
----------------

ויקישיתוף מדיה וקבצים בנושא **מיטו מקור-תער** בוויקישיתוף
* מיטו מקור-תער, באתר ITIS (באנגלית)
* מיטו מקור-תער, באתר NCBI (באנגלית)
* מיטו מקור-תער, בבסיס הנתונים ARKive (באנגלית)
* מיטו מקור-תער, באתר GBIF (באנגלית)

הערות שוליים
------------

1. ↑  מיטו מקור-תער באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563241705171

 |
במקרו-כלכלה, ה**ביקוש המִצרפי**  הוא סך כל הביקוש לכל הסחורות והשירותים ברגע נתון. כאשר מודדים את הביקוש המצרפי לאורך זמן, מקובל למדוד אותו בערכים נומינליים, ללא התייחסות לאינפלציה. מכונה גם **הוצאה מצרפית**.

הביקוש המצרפי נוצר על ידי משקי הבית, הממשלה והחברות לצורכיהן השונים: צריכה שוטפת, השקעות ולייצוא נטו (יצוא פחות יבוא).
מקובל כי את גובה הביקוש לצריכה שוטפת קובעת רמת ההכנסה, ואת גובה הביקוש להשקעות קובע שער הריבית במשק. בשיווי משקל, חייב להתקיים שוויון בין **הביקוש המצרפי** וההיצע המצרפי.

ביקוש מצרפי שהוא נמוך לעומת ההיצע המצרפי יוצר אבטלה; ביקוש מצרפי שהוא גבוה לעומת ההיצע המצרפי יוצר אינפלציה.

הגישה הקיינסיאנית טוענת כי קיימים קשיים בהתאמה בין סך המוצרים המיוצרים במשק - התוצר הלאומי - לבין סך הביקושים למוצרים במשק - הביקוש המצרפי. רמת התוצר, שבה יהיה הביקוש המצרפי שווה לתוצר הלאומי, - היא 'רמת התוצר של שיווי משקל' (equilibrium level of national income) שבה יתייצב המשק לאורך זמן ואינה בהכרח רמת התוצר של תעסוקה מלאה. ממשלות מנסות להשפיע על רמה זו במגמה להשיג תעסוקה מלאה, למנוע אינפלציה, לגרום לצמיחה כלכלית ואיזון במאזן התשלומים.

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* GND: 112620336X
* NKC: ph441063

 |
**הגישה הקוגניטיבית**, **אסתטיקה קוגניטיבית** או **קוגניטיביזם אסתטי** (באנגלית: **Aesthetic cognitivism**) היא תאוריה ומתודולוגיה בפילוסופיה של האמנות ובפסיכולוגיה של האמנות (אנ'), הנשענת על תובנות ועקרונות של הפסיכולוגיה הקוגניטיבית. המתודולוגיה היא מטבעה רב-תחומית, בשל הסתמכותה על מחקרים במדעי הרוח, מדעי החברה והמדעים המדויקים, וכוללת מספר רב של גישות ושיטות ניתוח.

סקירה
-----

פרק זה לוקה בחסר. אנא תרמו לוויקיפדיה והשלימו אותו. 
הגישה הקוגניטיביות מהווה תגובת נגד למרבית המתודולוגיות ששלטו במחקרי אמנות, במיוחד בתורת הספרות ובתאוריה הקולנועית, שלא הסתמכו על מחקר מדעי. במחצית השנייה של המאה ה-20 חקר האמנות הסתמך לרוב על גישות ממדעי הרוח והחברה, בהן הגישות הפסיכואנליזה, סמיוטיקה, סטרוקטורליזם, פוסט-סטרוקטורליזם ומרקסיזם.

### הגישה הקוגניטיבית בקולנוע

הגישה הקוגניטיבית בתאוריה הקולנועית (Cognitive Film theory) הוצגה לראשונה באמצע שנות ה-80 בסדרה של מאמרים וספרים בנושא.[דרוש מקור] הכותבים החלו לנקוט בגישת מחקר שונה כלפי תאוריות קולנועיות ולימודי הקולנוע.[דרוש מקור]

ב-1985 דייוויד בורדוול העלה את הפופולריות של הגישה עם ספריו *Narration in the Fiction Film* ועם *The classic Hollywood cinema* שנכתב יחד עם ג'נט סטייגר וקריסטין תומפסון. הספרים הללו השפיעו בצורה משמעותית על חקר הקולנוע ובעיקר על הפסיכולוגיה של הצופה, שהתבססה על פסיכולוגיה קוגניטיבית. במקביל, בזמן שבורדוול עסק בפיתוח מתודה חדשה בלימודי הקולנוע, הפילוסוף נואל קרול עסק בניסיון להפריך את התאוריות המקובלות. קרול יצא כנגד הגישה הפסיכוסמיוטית של סטפן הית' ומאוחר יותר ביקר את התאוריות של לאקאן, אלתוסר ובארת בספרו "מסטיפיקציית סרטים" (*Mystifying Movies*) משנת 1988. בורדוול וקרול ערכו יחד את האנתולוגיה "פוסט-תיאוריה: רקוסטרוקציה של לימודי קולנוע" (*Post-Theory: Reconstructing Film Studies*) ב-1996.

ראו גם
------

* תאוריה קולנועית
* תאוריה פנומנולוגית קולנועית

לקריאה נוספת
------------

* Arnold, M. B. *Emotion and personality*. New York: Columbia University Press. 1960. 180-182.
* Caroll, Noël. "The Power of Movies". *Daedalus*, 114 (1985): 79-103.

קישורים חיצוניים
----------------

* Aesthetics and Cognitive Science באתר האנציקלופדיה לפילוסופיה של סטנפורד (באנגלית)

הערות שוליים
------------

1. ↑  Aesthetics and Cognitive Science באתר האנציקלופדיה לפילוסופיה של סטנפורד (באנגלית)
2. ↑  Bordwell, D. (1985). *Narration in the Fiction Film.* Madison, WI: University of Wisconsin Press.
3. ↑  Bordwell, David; Janet Staiger; Kristin Thompson (1985). *The Classical Hollywood Cinema: Film Style and Mode of Production to 1960*. New York: Columbia University Press.
4. ↑  *Mystifying Movies: Fads and Fallacies in Contemporary Film Theory*, New York, Columbia University Press, 1988.
5. ↑  *Post-Theory: Reconstructing Film Studies* (edited with David Bordwell), Madison, University of Wisconsin Press, 1996.
בלוגיקה מתמטית, **לא** או **שלילה** הוא קשר לוגי אונארי המתאים לכל פסוק או תבנית את הפסוק או התבנית ההפוכים במובנם ובתנאי האמת שלהם. 'לא' הוא אחד משני הקשרים הבסיסיים עליהם בנויה הלוגיקה הפורמלית (השני הוא אם-אז).

באלגברה בוליאנית, הקשר מוכר בשם **NOT** או **שלילה**, ומיוצג על ידי פעולה בוליאנית אונארית שתוצאתה "אמת" (true) רק כאשר האופרנד היחיד שלה הוא "שקר" (false).

בתחומים שונים נהוגות דרכים מגוונות לסמן פעולה זו:

* *p*
* ~*p*
* ¬*p*
* NOT *p*
* !*p*

טבלת אמת
--------

טבלת האמת של הפעולה הבוליאנית 'NOT' ושל הקשר 'לא' נתונה בטבלה הבאה:

| קלט | תוצאה |
| --- | --- |
| 0 | 1 |
| 1 | 0 |

(כאשר 1 מייצג אמת, ו-0 מייצג שקר).

שפות תכנות
----------

במרבית שפות התכנות קיים אופרטור למימוש NOT לוגי בביטויים לוגיים, המשמשים בפקודת IF ובפקודת השמה. הצורות המקובלות לכתיבת אופרטור זה:

* **NOT**: בשפות COBOL, Visual Basic
* **not**: בשפת Python
* **¬**: בשפת PL/I
* **!**: בשפת C ובשפות הנובעות ממנה

ראו גם
------

* לוגיקה
* אלגברה בוליאנית
* תחשיב הפסוקים
* Aufheben

| פעולות בוליאניות |
| --- |
| 

|  |
| --- |
| NOT • OR • AND • NOR • NAND • XOR • XNOR
ראו גם: קשר לוגי • טבלת אמת • שער לוגי |

 |

קישורים חיצוניים
----------------

ויקישיתוף מדיה וקבצים בנושא **לא** בוויקישיתוף
* לא, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4137553-1

 |
ספר קהלת יעקב לרבי יעקב אלבעלי
**הרב יעקב אלבעלי** (נפטר בז׳ באדר ה׳תקל"ה או בט' באדר ה'תקל"ד) היה רב, דיין ופרשן באזמיר.

חייו
----

למד אצל רבי מצליח מאיר. בעקבות פטירת הרב אברהם אבן עזרא (מחבר ספר בתי כנסיות), עמו עמד בקשרי ידידות, החל לכהן כרב העיר בשנת תקכ"א יחד עם הרב חיים אבולעפיה (השלישי).

נתן הסכמה לספר חשק שלמה לרב שלמה בן רבי מרדכי בשנת תקכ"ח, וכן לספר שער המלך לרב יצחק נוניש בילמונטי. בנוסף הסכים לספר שבט מוסר בשנת תקכ"ב ולספר חסד לאברהם לרבי אברהם טובייאנה.

חתנו היה רבי שמחה אליעזר, מחכמי איזמיר ומתלמידיו של הרב יצחק נוניש. הרב יעקב היה מרבותיו של הרב יוסף רפאל חזן בעל ספר "חקרי לב", שמזכירו בספרו בתואר 'מורי'.

בספר יצחק ירנן לרבי אליקים גאטינייו משבח אותו בהקדמה: "ומכאן מודעה שמזכיר בספר זה מהרי"א ושב"ע המה הרבנים מרביצי תורה כמוהר"ר יעקב אלבעלי זלה"ה וכמה"ר שלמה ן' עזרא זלה"ה...".

נכדו של הרב יעקב היה רבי יאושוע אברהם יהודה, מחבר ספר עבודת משא.
נפטר בז׳ באדר ה׳תקל״ד.
הספידוהו הרב נסים חיים שלום יעקב מרגואנטו בספרו דרכי שלום ,הרב שלמה בן עזרא וכן תלמידו של הרב יעקב, הרב היר"ח בספרו מערכי לב.

נחלקו החוקרים לגבי מועד פטירתו, יש שכתבו שנפטר בט' באדר ה'תקל"ד, ויש שכתבו שנפטר בז' באדר ה'תקל"ה.

חיבוריו
-------

* **קהילת יעקב** (שאלוניקי 1779) על הלכות שבת והלכות מאכלות אסורות במשנה תורה לרמב"ם, ומכיל גם שו"ת ודרושים. נדפס מחדש בשנת ה'תש"פ.
* **חלק יעקב** (שאלוניקי 1827) על הטור, הרמב"ם, הרא"ם וכן ליקוטים על הש"ס.

הערות שוליים
------------

1. 1 2  נחמה גרינהויז, **המיסוי בקהילה היהודית באיזמיר במאות השבע עשרה והשמונה עשרה: על פי ׳ספר עבודת משא׳ לר׳ יהושע אברהם יהודה**, המכון לחקר התפוצות, 1997, עמ' 150, מסת"ב 978-965-338-033-2
2. ↑  בתי כנסיות, בית האסופים, א עמוד ב'
3. ↑  בפרשת ויקרא
4. ↑  דרוש ע"ד
5. ↑  יעקב אלבעלי, **קהילת יעקב**, באתר אוצר החכמה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007527103105171
* ISNI: 0000 0000 5158 2929
* LCCN: nr91032439
* NTA: 373438117
* VIAF: 46619535
* WorldCat: lccn-nr91032439

 |
**פרדי ג'ונס** (באנגלית: **Freddie Jones**;‏ 12 בספטמבר 1927 – 9 ביולי 2019) היה שחקן קולנוע אנגלי. שיחק ביצירותיו של דייוויד לינץ' "חולית", "איש הפיל" ו"לב פראי".

ביוגרפיה
--------

ג'ונס נולד בעיירה לונגטון שבאנגליה.
התגלה לראשונה בבריטניה בסדרה "הקיסרים" בדמותו של קלאודיוס. בשנת 1969 שיחק בסרטו ההוליוודי הראשון, הדרמה התקופתית של ג'ון שלזינגר "הרחק מן ההמון הסוער" ובתפקיד ראשי בסרט האימה "חייבים להשמיד את פרקנשטיין"(אנ') בתור הפרופסור ריצ'טר האיש שיצר את המפלצת.

ג'ונס התפרסם בעולם לראשונה בזכות תפקידיו במותחן הביוגרפי של דייוויד לינץ' "איש הפיל" בתור בייטס הבוס האכזרי של "איש הפיל" ג'וזף מריק (ג'ון הארט).
התפקיד הצליח להרשים את קלינט איסטווד שליהק את ג'ונס לתפקיד הראשי של המרגל הבריטי קנת' אוברי לצידו ולצד דאסטין הופמן בגרסתו לרומן "שועל האש"(אנ').

ב-1984 שיחק בתפקידו השני תחת דייוויד לינץ' ביצירתו הבדיונית "חולית" בדמות המתנקש הוותיק של בית אטרייאידס תופיר חוואט, בנוסף גילם את ד"ר ג'וזף ונלס בעיבוד קולנועי נוסף, לרומן האימה "יורקת האש" (אנ').
ב-1985 הופיע ג'ונס בהפקתם של בארי לוינסון וסטיבן ספילברג "שרלוק הולמס הצעיר"(אנ').

ב-1990 בתפקידו השלישי עבור דייוויד לינץ' גילם ג'ונס את ג'ורג' קוביץ בקומדיית הפשע הספרותית "לב פראי". 
ב-2002 שיחק ג'ונס בעיבוד הקולנועי לרומן של אלכסנדר דיומא האב "הרוזן ממונטה כריסטו".
ב-2004 הופיע בדרמות "גברות בלוונדר" לצד בנו טובי ג'ונס ו"ליברטין"(אנ').
ב-2005 הצטרף אל צוות אופרת הסבון הבריטית הוותיקה "אמרדל" בתור סנדי תומאס.

ג'ונס נפטר ב-9 ביולי 2019. הותיר אחריו שלושה בנים, השחקנים קספר וטובי ג'ונס והבמאי רופרט ג'ונס מאשתו השחקנית ג'ניפר הלסווד.

פילמוגרפיה נבחרת
----------------

* תאונה (1967)
* הרחק מן ההמון הסוער (1967)
* האיש שצד את עצמו (1970)
* חטוף (1971)
* אנטוני וקלאופטרה (1972)
* הבן של דרקולה (1974)
* ג'אגרנאוט (1974)
* דרקולה הישן (1974)
* הטקסים השטניים של דרקולה (1974)
* The Nativity‏ (1978) - סרט טלוויזיה
* זריחת הזולו (1979)
* איש הפיל (1980)
* שועל האש (1982)
* והספינה שטה (1983)
* קרול (1984)
* חולית (1984)
* יורקת האש (1984)
* הקדירה השחורה (1985)
* שרלוק הולמס הצעיר (1985)
* אריק הוויקינג (1989)
* לב פראי (1990)
* תעלומת אדווין דרוד (1993)
* הסיפור שאינו נגמר 3 (1994)
* פרחים ועשבים שוטים (1995)
* דייוויד קופרפילד (2000)
* בית ! (2000)
* הרוזן ממונטה כריסטו (2002)
* פוקון (2002)
* גברות בלוונדר (2004)
* ליברטין (2004)
* קזנובה (2005)

### טלוויזיה

* חדר בית מלון (1993)

קישורים חיצוניים
----------------

ויקישיתוף מדיה וקבצים בנושא **פרדי ג'ונס** בוויקישיתוף

* פרדי ג'ונס, במסד הנתונים הקולנועיים IMDb (באנגלית)
* פרדי ג'ונס, באתר AllMovie (באנגלית)
* פרדי ג'ונס, באתר Rotten Tomatoes (באנגלית)
* פרדי ג'ונס, במסד הנתונים הקולנועיים KinoPoisk (ברוסית)
* פרדי ג'ונס, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007450229605171
* BNE: XX1073833
* BnF: cb14021818n (data)
* GND: 1061328716
* ISNI: 0000 0000 7822 9340
* LCCN: no97008361
* MusicBrainz: d2c89728-2334-4ff0-900e-81bfe0dd023a
* NTA: 073476226
* SUDOC: 078741858
* VIAF: 46959310
* WorldCat: lccn-no97008361

 |
**קורבן האהבה** הוא סרט עלילתי עצמאי משנת 1992 של ימין מסיקה וירמי קדושי בעלי חברת "הפקות המזרח".
במרכז העלילה עומד סיפור אהבה בלתי אפשרית בין המזרחי העני המקופח מדרום תל אביב לבין מאיה, האשכנזיה העשירה המתנשאת מצפון תל אביב.

ימין מסיקה ביים, צילם וערך את הסרט, ירמי קדושי כתב את התסריט, ימין מסיקה וירמי קדושי הפיקו את הסרט.
בנוסף, קדושי גם שיחק בסרט את מרקו, חברו הקרוב של אבי, האנטי גיבור.
כמו רוב סרטיו של ימין מסיקה, קורבן האהבה הוא מלודרמה בעלת מסרים חברתיים נוקבים. בסרט זה מציג מסיקה את הממסד האשכנזי כמנסה לדכא את בני עדות המזרח.

עלילת הסרט
----------

הסרט נפתח בסצנה בביתו של אבי (אבי ביטר). מרקו (ירמי קדושי), חבר ילדות של אבי, אשר חולק איתו גורל זהה (שניהם יתומים ועובדים למחייתם בעבודות סבלות) מעיר את אבי לעוד יום עבודה.

בדרך לעבודה אבי מחנה את רכבו וחוסם את רכבה של מאיה (אילנה מן), מהרגע הראשון אבי נדלק על מאיה, ומכאן אנו עדים להתפתחות רומן בין השניים.
אבי ומאיה מצטיירים כהפכים מוחלטים בכל המישורים, בעוד שאבי יתום ועני, מאיה גרה בדירת יוקרה בצפון ת"א, ומשפחתה עשירה.

כאשר נודע למשפחתה וחבריה של מאיה על הרומן, הם מפנים כלפיה ביקורת שלילית ומפעילים עליה לחץ חברתי. כתוצאה מכך מסיימת מאיה את הקשר עם אבי לאלתר.
לאחר שמותירה את אבי שבור-לב מחליטה מאיה, גם תחת לחץ משפחתה, להיענות לחיזוריו של דני (דני חדד), בחור אשכנזי מצפון ת"א, ונישאת לו נישואין אומללים.

אבי מגלה זאת ונותר פגוע ומושפל, הוא מחליט להתעמת עם דני, דוקר אותו, נשלח לכלא, ומותיר את מרקו להתמודד עם המציאות הקשה של השכונה לבדו.
שותפו לתא של אבי מתגלה כאמרגן ובעל מועדון זמר מזרחי מצליח. לא עובר זמן רב עד אשר הוא מגלה את כישרון השירה של אבי ומזמין אותו להופיע במועדון כשישתחרר.
אבי משתחרר מהכלא, מתחיל להופיע במועדון הזמר, ונהיה כוכב גדול.

אבי ומרקו עוזבים את עבודת הסבלות ומרוויחים כסף רב מהצלחתו של אבי, נראה שבפעם הראשונה בחייו אבי עלה על דרך המלך, אך לפתע מאיה חוזרת לחייו של אבי, מבקשת סליחה על מעשיה, ומבקשת לחדש את הקשר.
אבי, למרות שעדיין אוהב את מאיה, לא מקבל את התנצלותה, ומגרש אותה.
לאור זאת, מחליטה מאיה להתנתק מסביבתה ונעלמת אל יעד בלתי־ידוע, לא לפני שהיא משאירה לאבי מכתב פרידה.

רשימת שירים
-----------

* **פרפר הלילות** - מילים אבי ביטר / לחן טורקי
* **הקסם שמשך** - מילים אבי ביטר / לחן טורקי
* **האהבה הזאת** - מילים אבי ביטר / לחן אבי ביטר
* **החיים המרים** - מילים אבי ביטר / לחן טורקי
* **קורבן האהבה** - מילים דני ששון / לחן טורקי

שחקנים
------

| שחקנ/ית | דמות |
| --- | --- |
| אבי ביטר | אבי |
| ירמי קדושי | מרקו |
| אילנה מן | מאיה |
| דני חדד | דני |
| אבי סויסה | סמי |
| יצחק ענף | זכי |
| אליס וענונו | ריקי |
| אורי צדוק | אלכס |
| אבי כהן | מר' כהן |
| יפית שמע | חברה של מאיה |
| אניטה פללי | רקדנית בדיסקו |

קישורים חיצוניים
----------------

* "קורבן האהבה", במסד הנתונים הקולנועיים IMDb (באנגלית)
* "קורבן האהבה", במיזם "אישים" לתיעוד היצירה הישראלית
* מכונת קריאה – מאמר על "קורבן האהבה" מתוך גיליון מס' 13
* נרי ליבנה, סיפור הפרוורים, באתר הארץ, 24 בנובמבר 2003
בסיום משחה שליחות 4x100 מטר חופשי, אמסטרדם, 1928. שנייה משמאל, אדלייד למברט
**אדלייד ט. למברט-באלרד** (באנגלית: **Adelaide T. Lambert-Ballard**;‏ 27 באוקטובר 1907 – 17 באפריל 1996) הייתה שחיינית אמריקאית. אלופה אולימפית (אמסטרדם 1928) ושיאנית עולם במשחה שליחות 4x100 מטר חופשי.

ביוגרפיה
--------

למברט נולדה וגדלה באנקון (אזור תעלת פנמה), פנמה. החלה לשחות בתעלת פנמה ליד מקום מגוריה.

### אלופת ארצות הברית

באליפות ארצות הברית שנערכה בשנת 1923 זכתה למברט במדליית זהב במשחה ל-100 יארד חופשי. באליפות ארצות הברית שנערכה בשנת 1925 היא זכתה במדליית זהב במשחה ל-300 יארד מעורב אישי. באליפות ארצות הברית שנערכה בשנת 1926 היא זכתה בשתי מדליות זהב, במשחה ל-220 יארד גב ופעם שנייה ברציפות במשחה ל-300 יארד מעורב אישי ובאליפות ארצות הברית שנערכה בשנת 1927 היא זכתה פעם שנייה ברציפות במדליית זהב במשחה ל-220 יארד גב.

### אלופה אולימפית

במבחנים האמריקאיים לאולימפיאדת אמסטרדם (1928) סיימה למברט במקום שלישי במשחה ל-100 מטר גב, אך במשחקים עצמם היא השתתפה רק
במשחה שליחות 4x100 מטר חופשי ביחד עם אלינור גרטי, מרתה נורליוס ואלבינה אוסיפוביץ וזכתה במדליית זהב בשיא עולם חדש של 4:47.6 דקות, לפני בריטניה (5:02.8 דקות) ודרום אפריקה (5:13.4 דקות). שיא זה החזיק מעמד 4 שנים ונשבר על ידי ארצות הברית באולימפיאדת לוס אנג'לס (1932).

לאחר המשחקים האולימפיים זכתה למברט בתוארי אליפות ארצות הברית במשחים בסגנון חופשי, גב ומעורב אישי.

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **אדלייד למברט** בוויקישיתוף

* אדלייד למברט, באתר olympedia.org

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17808487f (data)
* VIAF: 39155707002822411435
* WorldCat: viaf-39155707002822411435

 |
**אנטול ליטבק** (ברוסית: **Анато́ль Литва́к**;‏ 21 במאי 1902 – 15 במאי 1974) היה במאי קולנוע אמריקאי יהודי יליד האימפריה הרוסית.

קורות חיים
----------

ליטבק נולד בקייב, שאז הייתה בשטחי האימפריה הרוסית למשפחה יהודית. בנעוריו למד משחק ועבד בתיאטרון מקומי. בשנת 1925 היגר לברלין מסיבות אידאולוגיות.

ב-1933, כאשר הנאצים עלו לשלטון בגרמניה, ליטבק עבר לפריז, אשר היה מקום חביב עליו לצילום סרטים (13 מתוך 37 סרטיו בוימו שם). באותה תקופה החל ליטבק לביים סרטים אשר זכו להצלחה צנועה. בשנת 1936 ביים את הסרט *Mayerling* בכיכובו של שארל בואייה, אשר זכה להצלחה יחסית וכן לרימייק בשנת 1968 בכיכובם של קתרין דנב, ג'יימס מייסון ואווה גרדנר.

לאחר ההצלחה של הסרט קיבל ליטבק חוזה בן 4 שנים בחברת האחים וורנר והפך לאחד הבמאים המובילים של סוף שנות ה-30, בין סרטיו מאותה תקופה ניתן למנות את *The Amazing Dr. Clitterhouse* בכיכובם של אדוארד ג'י רובינסון, קלייר טרבור והמפרי בוגרט.

סרטו משנת 1940 "כל זה וגם גן העדן" היה מועמד לפרס אוסקר לסרט הטוב ביותר.

לאחר פרוץ מלחמת העולם השנייה התגייס ליטבק, שהיה בשנות ה-30 המאוחרות לחייו, לשורות צבא ארצות הברית כבמאי סרטי תעמולה, יחד עם פרנק קפרה הוא ביים את סדרת הסרטים Why We fight, אשר מטרתה הייתה להעלות את המוראל בקרב החיילים האמריקאים. בעקבות שירותו במלחמה קיבל ליטבק את אות לגיון הכבוד והפך לחבר במסדר האימפריה הבריטית. אחד מפרקי סדרת הסרטים "הקרב על רוסיה" זכה לאהדה בקרב מנהיג ברית המועצות יוסיף סטלין. ליטבק השתחרר מהשירות בתום המלחמה בדרגת קולונל.

לאחר המלחמה שב ליטבק לביים סרטים עלילתיים. הבולטים שבהם: "האם את אוהבת את ברהמס?", "ליל הגנרלים", "מאורת הצפעונים", ו"סליחה, טעות במספר". מבין כוכבי סרטיו המאוחרים ניתן למנות את אינגריד ברגמן, פיטר או'טול, ברברה סטנוויק, ברט לנקסטר ואוליביה דה הבילנד.

ליטבק התחתן פעמיים. נישואיו הראשונים היו לשחקנית הקולנוע מרים הופקינס בשנת 1937. נישואים אלה נמשכו שנתיים, עד לגירושין. נישואיו השניים היו בשנת 1955 לדוגמנית סופי סטור. נישואים אלו נמשכו עד מותו בשנת 1974.

לליטבק כוכב בשדרת הכוכבים של הוליווד.

פילמוגרפיה חלקית כבמאי
----------------------

* *Mayerling* ‏(1937)
* האישה אותה אני אוהב (1937)
* וידויים של מרגל נאצי (1939)
* זה מעל הכל (1942)
* Why We fight (סדרת סרטי תעמולה על מלחמת העולם השנייה)
* סליחה, טעות במספר (1948)
* מאורת הצפעונים
* אנסטסיה (1956)
* המסע (1959)
* האם את אוהבת את ברהמס? (1959)
* ליל הגנרלים (1967)

קישורים חיצוניים
----------------

ויקישיתוף מדיה וקבצים בנושא **אנטול ליטבק** בוויקישיתוף

* אנטול ליטבק, במסד הנתונים הקולנועיים IMDb (באנגלית)
* אנטול ליטבק, באתר AllMovie (באנגלית)
* אנטול ליטבק, במסד הנתונים הקולנועיים KinoPoisk (ברוסית)
* אנטול ליטבק, באתר "Find a Grave" (באנגלית)
* אנטול ליטבק, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007349787205171
* BIBSYS: 90956616
* BNE: XX1296852
* BnF: cb138967157 (data)
* GND: 140959327
* ICCU: RAVV088527
* ISNI: 0000 0000 7970 3999
* LCCN: n86075577
* NLK: KAC201103495
* NLP: a0000002395490
* NTA: 140566414
* SNAC: w6hx34sw
* SUDOC: 156876000
* VIAF: 10033797
* WorldCat: lccn-n86075577

 |
**רוברט קית' ריד** (באנגלית: **Robert Keith Reid**;‏ 30 באוגוסט 1955 - 19 בפברואר 2024) היה כדורסלן אמריקאי, אשר שיחק באופן פעיל בין השנים 1977–1992. ממוצעיו הכוללים לאורך 13 עונותיו בליגת ה-NBA היו 11.4 נקודות, 4.5 ריבאונדים ו-2.7 אסיסטים למשחק.

קריירת משחק
-----------

ריד נולד באטלנטה שבג'ורג'יה, וגדל בעיר שרטס שעל יד סן אנטוניו בטקסס. בין השנים 1973–1977 למד באוניברסיטת סנט מרי אשר בסן אנטוניו, וב-4 עונותיו בקבוצת הכדורסל שלה קלע 13.8 נקודות ואסף 7.6 ריבאונדים בממוצע למשחק.

בדראפט ה-NBA‏ 1977 נבחר ריד על ידי יוסטון רוקטס, בבחירה ה-40. לאחר עונת רוקי חלשה, שימש ריד כשחקן חמישייה קבוע ביוסטון ב-4 העונות הבאות, במהלכן רשם ממוצעים של 13.3 נקודות, 6.4 ריבאונדים ו-3.6 אסיסטים למשחק. בעונת 1980/1981 קבע שיאי קריירה של 15.9 נקודות ו-7.1 ריבאונדים למשחק, וסייע לרוקטס להעפיל לגמר ה-NBA, לראשונה בתולדות המועדון. בסדרת הגמר היה ריד הקלעי השני של קבוצתו (אחרי מוזס מלון) עם 14.7 נקודות למשחק, אך יוסטון הפסידה לבוסטון סלטיקס, בתוצאה 2–4.

בקיץ 1982 פרש במפתיע ממשחק, בגיל 26 בלבד, אולם שנה לאחר מכן חזר לשחק עבור הרוקטס. בעונת 1985/1986 העפיל עם יוסטון פעם נוספת לגמר ה-NBA, בפעם השנייה בתולדותיה. בדומה לסדרת הגמר הקודמת בה השתתפה, גם בגמר 1986 גברו הסלטיקס על הרוקטס בתוצאה 2–4. לאורך הפלייאוף היה ריד הקלעי השלישי של קבוצתו (אחרי האקים אולאג'ואן ורלף סמפסון), עם ממוצע של 14.9 נקודות למשחק.

בקיץ 1988, לאחר 10 עונות ביוסטון, הועבר בטרייד לשארלוט הורנטס, לקראת עונת הבכורה של המועדון ב-NBA. באותה עונה היה אחד משחקניה המובילים, לצד קלי טריפיוקה ורקס צ'פמן, וקלע 14.7 נקודות בממוצע למשחק.

בין השנים 1989–1992 שיחק לתקופות קצרות עבור פורטלנד טרייל בלייזרס, שארלוט הורנטס ופילדלפיה 76' ב-NBA, וכן עבור "טלסה פאסט ברייקרס" ו"טריי-סיטי צ'ינוק" מליגת ה-CBA.

נפטר ב-19 בפברואר 2024.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של ריד בליגת ה-NBA, באתר basketball-reference.com
2. 1 2  ריד מקבל את ה-NBA באמונה שלמה, באתר וושינגטון פוסט, 23 בדצמבר 1983
3. ↑  הסטטיסטיקות של ריד בליגת המכללות, באתר sports-reference.com
4. ↑  רשימת הנבחרים בדראפט 1977, באתר basketball-reference.com
5. ↑  סטטיסטיקות סדרת הגמר 1981, באתר basketball-reference.com
6. ↑  הסטטיסטיקות של הרוקטס בעונת 1985/1986, באתר basketball-reference.com
7. ↑  ריד נשלח בטרייד לשארלוט, באתר הניו יורק טיימס, 19 ביולי 1988
**גבע ברקאי** (נולד ב-29 ביוני 1978) הוא כדורגלן עבר ישראלי ששיחק בעמדת הבלם.

קריירה
------

ברקאי נולד בקיבוץ אילון והתחיל את הקריירה שלו במחלקת הנוער של הפועל חיפה. בעונת 1997/1998 ערך את הופעת הבכורה שלו בקבוצה הבוגרת, במשחק נגד הפועל כפר סבא במסגרת גביע הטוטו. בקיץ 2000 הושאל להפועל צפרירים חולון על מנת לצבור דקות משחק, ואת שער הבכורה שלו בקבוצה הבקיע בהפסד 2–4 לבני יהודה תל אביב. בסיום העונה חזר להפועל חיפה, ושיחק במדיה עונה נוספת. בעונת 2002/2003 חתם בהפועל רמת גן מהליגה הלאומית, עמה זכה בגביע המדינה.

בקיץ 2004 חתם ברקאי בבני יהודה תל אביב. במחזור ה-21 הבקיע את שער הניצחון נגד בני סכנין בדקה ה-86. בקיץ 2005 חתם בבני סכנין ובסיום העונה ירד עם הקבוצה לליגה הלאומית, אך עונה לאחר מכן הוא העפיל עמה בחזרה לליגת העל.

בתחילת עונת 2007/2008 לא זכה ברקאי לדקות משחק רבות, ובינואר 2008 חתם בהפועל עכו. בעונת 2008/2009 העפיל עם הקבוצה לליגת העל לאחר 31 שנים בליגות הנמוכות.

בינואר 2012 חתם בהפועל אסי גלבוע מליגה א', במטרה לסייע לקבוצה להעפיל לליגה הלאומית, אך בפלייאוף הפסידה הקבוצה למכבי יבנה. בקיץ 2012 חתם בהפועל עפולה. בסיום העונה העפיל עם הקבוצה לליגה הלאומית לראשונה בתולדות המועדון.

ביולי 2015 הצטרף למכבי עירוני קריית אתא מליגה א', במדיה שיחק עונה אחת. בנובמבר 2016 ערך הופעה אחת במדי הפועל טירת כרמל מליגה ב' ולאחר מכן פרש ממשחק פעיל.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu
**יוני פוליקר** (נולד ב-1 בנובמבר 1980) הוא זמר ומוזיקאי ישראלי, היוצר ומנגן בסגנון רוק ובסגנון יווני.

ביוגרפיה
--------

יוני הוא אחיינו של הזמר והמוזיקאי יהודה פוליקר, ומלווה אותו מזה שנים בנגינה על גיטרות ועל בוזוקי. 

בשנת 2008 הוציא את אלבומו הראשון, "כלום". האלבום עסק ברובו ביחסים הקשים עם ההורים. התפרסמו ממנו בעיקר השירים "שונא לאהוב", שזכה להצלחה גדולה, והשיר "ואני לא". בשנת 2009 הוא עיבד מוזיקה לאלבומו הראשון של דוויקו שאלתיאל וניגן בכמה משירי האלבום.

בשנת 2010 הוציא את השיר הראשון מתוך אלבום שני מתוכנן באותו שם, "היית שם איתי". במהלך 2011 הוציא גם את השירים "אהבה של כל אחד", "ביחד לבד" ו"מה זה אומר עליי". לבסוף האלבום נגנז, והשיר "היית שם איתי" יצא באלבומו הבא.

הפיק וכתב את אלבומה השני של לירז צ'רכי, שיצא בשנת 2012.

בשנת 2014 הוציא את אלבומו השני "מים אוויר אדמה ואש", שהופק בשיתוף פעולה עם שמוליק דניאל ודן תורן. מספר שירים מהאלבום יצאו כסינגלים וחלקם גם זכו לקליפים.

בשנת 2023 הוא כתב את השיר "כוכב חדש בעיר" לרגל האליפות של מכבי חיפה המבוסס על שירו "כפיים" של יהודה פוליקר. את השיר ביצע יהודה עצמו ביחד עם להקת אוהדי מכבי חיפה "חוות מזור".

דיסקוגרפיה
----------

* 2008 - כלום
* 2014 - מים אוויר אדמה ואש

קישורים חיצוניים
----------------

ויקישיתוף מדיה וקבצים בנושא **יוני פוליקר** בוויקישיתוף

* יוני פוליקר, באתר שירונט
* יוני פוליקר, באתר ספוטיפיי
* יוני פוליקר, באתר בנדקמפ
* מעיין שריג, הרבה יותר מכלום: ראיון עם יוני פוליקר, באתר nrg‏, 1 במרץ 2009
* אסף נבו, ‏יוני פוליקר: לא מרגיש צורך לכתוב על אחי שנהרג, באתר ‏מאקו‏, 17 באוקטובר 2010

הערות שוליים
------------

1. ↑  יסמין כהן, ראיון עם יוני פוליקר על אלבומו השני, מוזינג מגזין מוזיקה, 21 באוקטובר 2014
**פִלפֶל גוּרג'י** (בערבית: **فل فل كــرجـــي**;‏ 1935–1983) היה זמר ומלחין יהודי עיראקי-ישראלי, הנחשב לאחד מגדולי המוזיקה העיראקית במחצית השנייה של המאה ה-20.

קורות חיים
----------

גורג'י נולד בתחילת שנות ה-30 בבגדאד לאבו אלפאצ'ה, בן למשפחת סוחרים שהייתה פעילה בשוק העתיק "סוק חנון". בילדותו נודע כבעל קול מיוחד. הוא למד בבית הספר המוסלמי "אל אהלי" ערבית קלאסית ומוזיקה מוסלמית. גורג'י טופח על ידי הזמר חסן חבּכּה וב-1950 התקבל לתחנת הרדיו קול עיראק. הוא הושמע ברדיו במשך תקופה קצרה, אולם לאחר שהתגלתה זהותו היהודית, אביו דאג להבריחו לאיראן. לאחר כחצי שנה עלה לישראל. בישראל עבד בעבודות מזדמנות, אך בלילות הופיע בפני קהל בחאפלות.

בארץ השתלב בקרב מוזיקאים רבים שעלו מעיראק. מוזיקאים אלו המשיכו לפתח בישראל את המוזיקה העיראקית ויצרו תמלילים, לחנים ועיבודים חדשים. פלפל גורג'י לקח בכך חלק מרכזי, הוא כתב והלחין שירי פסטה, עבודייה[דרושה הבהרה] ומקאמאת בערבית ספרותית ומדוברת. בין השירים המוכרים של גורג'י בקרב קהילת יהודי עיראק הוא "ניסאתני" (שכחת אותי),[דרוש מקור] המספר את סיפורו של יוסף בבית האסורים.

גורג'י נפטר בשנת 1983 בחצר ביתו. בשנת 2001 הוציאה חברת התקליטים "מגדה" אלבום ובו הקלטות שנעשו, בעיקר בשנות השישים, על ידי רשות השידור וכן הקלטות מאוסף פרטי של משפחתו.

חיים אישיים
-----------

כשעלה לארץ הגיע למושבה פתח תקווה וגר במעברה, שם הכיר שם את אספרונס ונישא לה. לגורג'י 11 ילדים.

דיסקוגרפיה
----------

* להיטי זהב בעיראקית, שני דיסקים, 2006
* The World is Happy,‏ 2003

קישורים חיצוניים
----------------

ויקישיתוף מדיה וקבצים בנושא **פלפל גורג'י** בוויקישיתוף

* פלפל גורג'י, באתר MOOMA (בארכיון האינטרנט)
* שושנה גבאי, כשזהב הדורות עוד התגלגל בשכונות, באתר "העוקץ", 23 ביוני 2013
* אתר למנויים בלבד בן שלו, פלפל גורג'י היה גדול הזמרים העירקאים בישראל. האלבום של "רדיו בגדד" עושה עמו חסד, באתר הארץ, 27 בפברואר 2023
* פלפל גורג'י באתר מגדה


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301943605171
* ISNI: 0000 0004 0209 2682
* VIAF: 297296274
* WorldCat (עם VIAF): 297296274

 |
אין לבלבל עם אין לבלבל ערך זה עם הערך "נאפולי (כדורסל)", העוסק בקבוצה שפורקה ב-2009.
**נאפולי באסקט** (באיטלקית: **Napoli Basket**) היא קבוצת כדורסל איטלקית מהעיר נאפולי המשחק בליגת העל האיטלקית בכדורסל. המועדון החליף את ס.ס. נאפולי שפורקה ב-2009.

היסטוריה
--------

באוגוסט 2016, לאחר קריסתה הכלכלית ופירוקה של ס.ס נאפולי, הקים צ'ירו רוגיירו קבוצה חדשה בשם "Cuore Napoli Basket". הקבוצה החלה את דרכה בסרייה ב', הליגה האיטלקית השלישית. באותה עונה הצליחה נאפולי לעלות לסרייה א'2 לאחר שסיימה ראשונה בבית ג' של העונה הסדירה וניצחה את ברגמו בגמר הפלייאוף. באותה עונה זכתה נאפולי גם בגביע ה-LNP הראשון שלה.

בתום עונת 2017/18 ירדה הקבוצה בחזרה לסרייה ב' לאחר שהפסידה בפלייאאוט לרוזטו שארקס. בתום העונה עברה ההנהלה ליזמים הנפוליטניים פדריקו גרסי ופרנצ'סקו טבאסי והמועדון שינה את שמו לנאפולי באסקט. ב-2018/19 סיימה נאפולי את העונה הסדירה במקום ה-6 בבית ד', אך הפסידה בחצי הגמר לפלקנסטרו פלסטרינה.

ביוני 2019 הודיע המועדון כי רכש את הזכויות של לניאנו באסקט נייטס והשיג את הזכות להשתתף בעונת 2019/20 בסרייה א'2. נאפולי סיימה את העונה הסדירה במקום ה-8 ועלתה לשלב השני, אך זה לא שוחק בעקבות מגפת הקורונה באיטליה. בעונת 2020/21 זכתה הקבוצה בגביע ה-LNP השני שלה, כשניצחה בגמר את אודינה 80–69. ב-27 ביוני 2021, בעקבות הניצחון בגמר הפלייאוף מול אודינה, עלתה נאפולי לסרייה א'.

בעונתה הראשונה בליגה, תחת המאמן מאוריציו בוסקאליה, סיימה הקבוצה במקום ה-14 ולא העפילה לפלייאוף, וגם בעונה הבאה הכזיבה וסיימה במקום ה-12. בעונת 2023/24 זכתה נאפולי לראשונה בתולדותיה בגביע האיטלקי בכדורסל לאחר ניצחונות על ברשה, פלקנסטרו רג'אנה ואולימפיה מילאנו.

תארים והישגים
-------------

* **הגביע האיטלקי**
	+ זכייה (1): 2024

שחקנים בולטים
-------------

* ארצות הבריתארצות הברית ג'ייסון ריץ'
* ארצות הבריתארצות הברית ג'רמי פארגו
* ארצות הבריתארצות הברית ג'אקורי ויליאמס
* ליטאליטא ארטוראס גודאיטיס
* פוליןפולין מייקל סוקולובסקי
* קנדהקנדה טיילר אניס

קישורים חיצוניים
----------------

ויקישיתוף מדיה וקבצים בנושא **נאפולי באסקט** בוויקישיתוף
* אתר האינטרנט הרשמי של נאפולי באסקט
* נאפולי באסקט, ברשת החברתית פייסבוק
* נאפולי באסקט, ברשת החברתית אינסטגרם

הערות שוליים
------------

1. ↑  פרופיל, באתר LNP (באיטלקית)
2. ↑  Cuore Napoli Basket, patron Ciro Ruggiero lascia la compagine napoletana, לה רמפה, ‏18 באוגוסט 2018 (באיטלקית)
3. ↑  Napoli Basket, vinta la Coppa Italia di Serie A2, אינפורמרה, ‏6 באפריל 2021 (באיטלקית)
4. ↑  Estasi Napoli: torna in Serie A dopo 13 anni!, לה גזטה דלו ספורט (באיטלקית)

| ליגת העל האיטלקית בכדורסל - עונת 2023/2024 |
| --- |
| 

|  |
| --- |
| אולימפיה מילאנו • אוניברסו טרוויזו • אקילה באסקט טרנטו • ברשה לאונסה • דינמו סאסארי • דרטונה באסקט • וירטוס בולוניה • ונולי קרמונה • נאפולי באסקט • ניו באסקט ברינדיזי • סקאבוליני פזארו • סקפאטי באסקט • פיסטויה באסקט • פלקנסטרו וארזה • פלקנסטרו רג'אנה • רייר ונציה |

 |
An image of 11 circular pryaniks on a wooden cutting-board.צורה נפוצה של פריאניקים
טולה פריאניק מסחרי
חנות פרניק בצ'כיה
**פּרִיאַנִיק** (באוקראינית: **пряник**, ברוסית: **пряник**, בבלארוסית: **пернік**; בצ'כית ובסלובקית: **perník**; בפולנית: **piernik**; בקרואטית: **paprenjak**) מתייחס למגוון מוצרי מאפה מתוקים מסורתיים באוקראינה, רוסיה, בלארוס וכמה מדינות שכנות כמו פולין. זהו גם מאפה מתוק צ'כי וסלובקי פופולרי.

מאפיינים
--------

באופן מסורתי, פריאניקים עשויים מקמח ודבש. בעוד שחלק מהמילונים הרוסיים-אנגלים מתרגמים את פריאניק כלחם זנגביל, הזנגביל (ג'ינג'ר) הוא מרכיב פריאניק אופציונלי, בניגוד לדבש. סוכר משמש לעיתים קרובות במקום דבש בייצור פריאניקי תעשייתי ובבישול ביתי מודרני. קשור לפריאניק הוא ה"קובריז'קה" (коврижка), לחם מתוק עם מרכיבים דומים.

אטימולוגיה
----------

המילה pryanik היא מהסלבית המזרחית העתיקה (אנ'), (пьпьрянъ), שם תואר מהסלבית המזרחית העתיקה пьпьрь "פלפל", מה שהופך אותה לדומה מבחינה אטימולוגית או קשורה ללבקוכן הגרמני. בגרמניה הוסיפו ג'ינג'ר לעוגיות חג המולד או של הפסחא – כך הופיע לחם הזנגביל הראשון, כלומר "לבקוכן". בצרפת, ממציא לחם הזנגביל נחשב לגרגוריוס מִניקופול, שבשנת 992 עבר לכאורה לצרפת מארמניה ולימד את הנזירים המקומיים את המתכון הזה.

ראו גם
------

* לחם זנגביל
* לבקוכן

קישורים חיצוניים
----------------

ויקישיתוף מדיה וקבצים בנושא **פריאניק** בוויקישיתוף

הערות שוליים
------------

1. ↑  "Тульский пряник: рецепт приготовления". SYL.ru. 2015-02-12. נבדק ב-2017-12-23.
2. ↑  Drey, Victoria (15 בספטמבר 2017). "Tula pryanik: How simple honey bread became a Russian gastronomic brand". *Russia Beyond*. `{{cite news}}`:  (עזרה)
3. ↑  Buryko, O. M. (2020-04-22). "НОВІ ЧАСИ – НОВІ МОЖЛИВОСТІ, АБО НАВЧАННЯ В СМАРТФОНІ". *Медсестринство* (1): 42–43. doi:10.11603/2411-1597.2020.1.11039. ISSN 2415-3028.
**האיטים אמריקאים** הם תושבי האיטי, שמוצאם אמריקאי, והם כוללים צאצאים של שחורים חופשיים מארצות הברית שהיגרו להאיטי בתחילת המאה ה-19, כמו גם מהגרים וגולים מסיבות אחרות. בזמן רעידת האדמה בהאיטי בשנת 2010 חיו בהאיטי כ-45,000 אמריקאים.

היסטוריה
--------

בין מלחמת העצמאות של ארצות הברית למלחמת האזרחים האמריקנית, שחורים חופשיים רבים היגרו להאיטי, אך רק בשנת 1824, בתמיכת נשיא האיטי, ז'אן פייר בויאר, אושר מהלך זה בחוק, והממשל בהאיטי אף מימן את עלות ההגירה והבריחה. בקיץ 1824 החלו להגיע אלפי שחורים להאיטי, וזרם זה נמשך עד 1826, אז מדינת האיטי כבר לא מימנה את ההגירה.

במהלך הדיקטטורה של פרנסואה דובליה, אנשי עסקים אמריקאים רבים הגיעו להאיטי עם משפחותיהם כדי להפעיל את המפעלים שהוקמו שם.

ראו גם
------

* ג'ין ביל וילדה

הערות שוליים
------------

1. ↑  Jr, James C. McKinley; Skipp, Catharine (2010-01-18). "For 45,000 Americans in Haiti, the Quake Was 'a Nightmare That's Not Ending'". *The New York Times* (באנגלית אמריקאית). ISSN 0362-4331. נבדק ב-2021-07-12.
2. ↑  Haiti: Should the US Evacuate American Citizens First?, Opinio Juris, ‏2010-01-14 (באנגלית אמריקאית)

| האיטים לפי מוצא |
| --- |
| 

|  |  |
| --- | --- |
| האיטים אמריקאים • האיטים גרמנים • האיטים הודים • האיטים ערבים • האיטים פולנים • האיטים צרפתים |  |

 |